VÍDEO CONFERÈNCIA AMB EN DAVID VILARÓ

ALCALDE DE TORNABOUS.

1. - T’agrada fer d’alcalde? És difícil? (WALTER)

*És difícil, hi ha un gran desprestigi d’allò que és públic. Cal anticipar el Bé Comú als interessos particulars.*

1. Quantes hores dediques a fer d’alcalde? (ROGER)

*A l’ajuntament m’hi estic 6 hores físicament cada dia, després des de casa, trucades, videotrucades... Caps de setmana, no desconnectes mai. Fins i tot ara em costa dormir, em fa perdre la son. Com fer la desescalada perquè no passi res.*

1. Per què vas voler ser alcalde? (OUALID)

*Un grup de persones del municipi pensàvem que les coses es podien fent d’una altra manera. Creiem que Tornabous necessitava un canvi. Les decisions es prenen entre tots els representants, jo només sóc el titular del càrrec.*

1. Quan fareu un parc nou? Quan posareu els gronxadors al parc del Regué? (HUGO)

*Un grup de persones de Tornabous han estat aquests dies arreglant i netejant el parc del Reguer. Tenim pensat fer-lo accessible a tothom amb rampes i escales, fer un camí fins al plataner centenari que hi ha al fons Volem crear un accés públic perquè ara s’hi accedeix per un camí privat, afegir-hi més jocs i amb un futur posar-hi barbacoes. Però els recursos de l’ajuntament són limitats, per això anem a poc a poc. El que sí que està ja a punt tan bon punt ens ho permeti la desescalada és convertir el Parc del Roser en un parc amb jocs per a nens petits (els tenim comprats però ara mateix no està permès utilitzar els parcs.)*

1. Quan es netejarà l’aigua de la plaça Salvador Seguí? (RAÜL PÈREZ)

*La bassa del la Plaça Salvador Seguir, té un circuït tancat d’aigua però no té depuració ni filtres. Es neteja periòdicament però costa mantenir-la neta.*

1. Podríeu posar una font d’aigua per beure al pati de l’escola? (PAULA)

*És la primera notícia que en tinc, però ho trobo molt bona idea, ho podem mirar perquè ara mateix no sembla molt difícil.*

1. Et vas preocupar molt quan vas saber que existia el Covid-19? (JÚLIA)

*Primer pensava que era un virus que estava molt lluny, a la Xina. Quan vam veure que estava aquí al costat, sí que em vaig preocupar molt.*

1. Amb el Coronavirus has tingut més feina? Quantes persones hi ha hagut que han estat malaltes a Tornabous i el municipi del Covid? (ÀLEX)

*Molta feina, només treballàvem físicament el Cisco i jo. La resta teletreballaven des de casa. Calia atendre a la gent que no podia sortir de casa, garantir que tots els serveis bàsics (aigua, llum, subministrament de medicaments i menjar..). Vam tenir molta feina.*

*A Tornabous entre casos confirmats i casos sospitosos hi ha unes 30 persones. Malauradament hem de lamentar dos defuncions per COVID*

1. Què s’obriran les piscines aquest any? (ANNA MARIA)

*Segurament, NO! S’han estudiat diferents propostes, però costaria molt mantenir les distàncies de seguretat dins i fora de l’aigua.*

1. Les persones que viuen a fora del poble però estan empadronades podran anar a les piscines? I les persones que viuen amb les persones empadronades però no estan empadronades? (PERONEL.LA)

*Aquesta va ser una de les primeres propostes, però com ja he dit seria molt difícil mantenir les distàncies de seguretat. De vegades s’han de prendre decisions que no agraden però s’han de prendre pel bé comú.*

1. Quan s’obrirà el camp de futbol? (BOGDAN)

*No ho sé! El podríem obrir per entrenar però s’hauria de desinfectar, estem pensant com ho podem fer.*

1. Anys endarrere hi havia més o menys gent a Tornabous? Com afecta a les vostres actuacions això? (JANA)

*En els últims anys el nombre d’habitants a Tornabous està estable, però sí que durant molts anys vam perdre població. Els ingressos d’un ajuntament depenen del nombre d’habitants que hi ha al municipi. Menys població, menys ingressos.*

1. Quins són els plans de remodelació del poble? (RAUL IRIMIAS)

*Tenim un pla de remodelació d’alguns espais que esperem poder desenvolupar com ara canviar i modernitzar l’enllumenat del poble ( canviar les bombetes per Leds que són més eficients i ecològiques), remodelar la Plaça Major, acabar el Parc del Roser, adequà l’accessibilitat al Reguer... I una que no és veu però que és molt necessària que és unificar els dos dipòsits del Municipi, (el de la Guàrdia i el de Tornabous) perquè el de la Guàrdia té totes les canonades afectades pel musclo Zebra que les tapona i les inutilitza. El dipòsit de Tornabous està lliure d’aquesta espècie invasora i això seria un gran benefici per als habitants de la Guardia*.